Malgorzata Jaworska

Małgorzata Jaworska (født 28. desember 1955 i Kraków) er en klassisk pianist av polsk nasjonalitet. Hun har sin utdannelse fra Konservatoriet og Musikkakademiet i Kraków, i Polen, hvor hun studerte under professor Ludwik Stefański.


== Biografi ==
Hun har holdt konserter i en rekke land og deltatt på internasjonale festivaler. Hun har også flere CD-innspillinger bak seg. Hennes repertoar spenner fra Bach til samtidsmusikk og hun har høstet særlig rosende omtale for sine tolkninger av Frédéric Chopins musikk. 
Siden 1984 har Jaworska bodd i Norge, og hun har etter hvert føyd den norske komponisten Thomas Tellefsen til sitt repertoar. Malgorzata Jaworska får mye av æren for at T. Tellefsen har fått sin renessanse. Hun har spilt en rekke av hans komposisjoner både i Kraków og Warszawa, samt i en rekke norske byer. I 2006 fremførte hun T. Tellefsens Klaverkonsert g-moll, op. 8 for første gang i Polen. I 2014  og i 2016  spilte hun hans verker i Wien. Jaworska har spilt inn alle klaververkene til Thomas Tellefsen på fire CD-er (verdenspremiere – plateselskapet Acte Préalable) som ble dedikert H.M. Dronning Sonja i forbindelse med hennes 70-årsjubileum.
I Arendal gamle rådhus fremførte pianisten verker til T.D.A. Tellefsen og F. Chopin for H.K.H. Kronprins Haakon og H.K.H. Kronprinsesse Mette-Marit under deres fylkesbesøk i Aust-Agder i 2010.
Malgorzata Jaworska var medlem av æreskomitéen for feiringen av Chopin 200-årsjubileum i Norge ved Republikken Polens ambassade i Oslo, og spilte finale – konserten for Chopin 2010 i Norge i den polske ambassaden den 1. mars 2011.Hun vant prisen «Fremragende polakk»  i Norge 2013 i kategorien kultur.


== Diskografi ==
Utvalgte album:

CD med verker til L. van Beethoven, F. Chopin og E. Grieg, 1989
Thomas D. A. Tellefsen (1823-1874) : Complete Works – I, AP0049, 1999
Thomas D. A. Tellefsen (1823-1874) : Complete Works – II, AP0062, 2000
Thomas D. A. Tellefsen (1823-1874) : Complete Works – III, AP0064, 2001
Thomas D. A. Tellefsen (1823-1874) : Complete Works – IV, AP0154, 2007
Thomas D. A. Tellefsen (1823-1874) : A special edition to commemorate HM The Queen Sonja of Norway's seventieth birthday anniversary on 4 July 2007, AP0998, 2007 (en boks-samling av ovenstående)


== Litteratur (utvalg) ==
Melgård, L.L. Marianne : Chopin, hans norske elev og konsertpianisten, Klassekampen, 12. april 2013, sidene 24–25.
Lid, Geir : Den hedrede pianisten, Dagens navn - artikkel, Agderposten, 11. april 2013, side 45.
Lid, Geir : Hun får polsk kulturheder, Agderposten, 4. april 2013, side 40.
Meldalen, Sindre Granly : Denne fekteren og mattelæreren er årets polakk i Norge. Fekter og pianist hedret, Dagbladet, 4. april 2013.
Christensen, Linda : Musikkens Venner: Avslutter sesongen med klaverkonsert, Arendals Tidende, 3. april 2013, side 16.
Os, Anette : Merkerer 100-årsjubileum med flere arrangementer, Fædrelandsvennen, 28. mai 2011.
Løken, Jan-Erik : Chopin 200 år - jubileumskonsert i Arendal Gamle Rådhus, Xtra, 28. mars 2010
Gauslaa, Stein : Tar folk med på Chopin - jubileum, Agderposten, 18. februar 2010.
Emanuelsen, Karl Johan : Verket er fullført, Agderposten, 28. desember 2007, side 44.
Emanuelsen, Karl Johan : Klenodium fra Arendals-pianist, Agderposten, 15. april 2003.
Gauslaa, Stein : Enestående hyllest til Thomas Tellefsen, Agderposten, 13. februar 2001, side 9.
Aasland, Dag G. : Liten dame, stor konsert, Grimstad Adressetidende, 30. november 1999.
Lid, Geir : Skaper liv til glemte noter, Agderposten, 4. september 1998.
Aasland, Dag ( D.Aa.) : Polsk aften, Grimstad Adressetidende, 3. desember 1996.


== Referanser ==


== Eksterne lenker ==
Persons Related to Chopin, Małgorzata Jaworska på en.chopin.nifc.pl
F. Chopin, Nocturne ciss-moll, op. posth. på youtube.com
L. van Beethoven, Sonate E-dur, op. 109 på youtube.com